**ქალაქ ქობულეთის N2 საჯარო სკოლის ბიბლიოთეკა**

1. **როგორია სასკოლო ბიბლიოთეკის ინფრასტრუქტურა და მატერიალურტექნიკური ბაზა, აკმაყოფილებს თუ არა ის სწავლა-სწავლების პროცესისთვის აუცილებელ მოთხოვნებს?** სკოლის ბიბლიოთეკა აკმაყოფილებს აუცილებელ მოთხოვნებს - ბიბლიოთეკა თვალსაჩინო ადგილზეა, დამოუკიდებელი და დაცული შესასვლით, რემონტით, შესაფერისი ავეჯით : სტელაჟები, კარადები, საკატალოგო ყუთები, მაგიდები, სკამები, ყუთები ფორმულარებისა და კარტოთეკისთვის. ბიბლიოთეკაში გვაქვს ელექტრონული საშუალებები: ნოუთბუქი, აუდიო და ვიდეო აპარატურა, ტელევიზორი-ვიდეო ჩანაწერებისთვის, აგრეთვე სხვადასხვა აქსესუარი: საწერი მოწყობილობა, წიგნსადგამები, რვეულები, ალბომები, წიგნების შესაკეთებელი საშუალებები და სხვ. **თხოვნ**ა - ბიბლიოთეკას ესაჭიროება შესაფერისი სათავსი-ფართობი სახელმძღვანელოებისთვის
2. **როგორია წიგნადი ფონდი, რამდენად პასუხობს თანამედროვე მოთხოვნებს?** სკოლის საბიბლიოთეკო ფონდი პასუხობს დღევანდელ, თანამედროვე მოთხოვნებს. ფონდს ახასიათებს დინამიკურობა - იცვლება როგორც მოცულობით, ისე შინაარსობრივად. ბიბლიოთეკა კომპლექტდება შევსებადი ფონდით. **თხოვნ**ა - საჭიროა ბიბლიოთეკის ფონდი შეივსოს, თანამედროვე მწერლების წიგნებით - ბესტსელერებით, რომელზედაც დიდია მკითხველთა მოთხოვნა
3. **რამდენად არის ელექტრონულ წიგნებთან წვდომის შესაძლებლობა?** საწუხაროდ, კომპიუტერული რესურსების არქონის გამო ელექტრონულ წიგნებთან წვდომა ნაკლებია.
4. **გთხოვთ მოგვაწოდოთ ინფორმაცია დასაქმებული ბიბლიოთეკარების კვალიფიკაციის შესახებ;** ბიბლიოთეკარი - ნატო ჯღენტი. ბიბლიოთეკაში მუშაობის სტაჟი 35 წელი (1987 – 2022). დაამთავრა ლენინგრადის ბიბლიოთეკური ტექნიკუმი, მოხვდა ინოვაციური ჯგუფში, სადაც ოთხწლიანი უმაღლესის პროგრამა დაძლია ორ წელიწადში. ლენინგრადში გაიარა პრაქტიკა - სალტიკოვა-შედრინას სახელობის ლენინგრადის სახელმწიფო ბიბლიოთეკაში, (რომელიც შედის მსოფლიოს 10 საუკეთესო ბიბლიოთეკებს შორის), ლენინგრადის აკადემიის და ხელოვნების ბიბლიოთეკაში. ლენინგრადის სახელმწიფო პრაქტიკა გაირა ქ. ლუგის ბავშვთა ცენტრალურ ბიბლიოთეკაში, სადაც გადაეცა სიგელი, ქალაქ ლუგის ბავშვთა ცენტრალურ ბიბლიოთეკაში მიმდინარე რეინვენტარიზაციაში შეტანილი წვლილისათვის **1990 წელს** ბათუმში გაიარა დახელოვნების 2 თვიანი კურსები, კვალიფიკაციის ასამაღლებლად. **2003 – 2004 წ.წ.** უძღვებოდა ქობულეთის რაიონის სკოლების ბიბლიოთეკარების სემინარების შეკრებას - არჩეული იყო სექციის ხელმძღვანელად **2005 – 2006 წ.წ.** გაიმარჯვა კონკურსში - „N 1 კაბინეტი“- გახდა „წლის საუკეთესო ბიბლიოთეკარი“, რაიონის მასშტაბით. **2008 – 2009 წ.წ.** სკოლის დირექციისაგან გადაეცა სიგელი „სასწავლო-აღმზრდელობით მუშაობაში მიღწეული წარმატებისთვის“. **2008 წელს** გაიარა კურსები ინგლისურ ენაში პროგრამით „ინგლისური ენის ცოდნის გაღრმავება“ განათლებისა და კულტურის სამინისტროს მიერ ჩატარებული. **2009 წელს** გაიარა „კომპიუტერის შემსწავლელი კურსები „ კომპიუტერის პროგრამების შესწავლა“ ჩატარებული განათლებისა და კულტურის სამინისტროს მიერ. **2014 წელს** გადაეცა მადლობა საბიბლიოთეკო საქმიანობაში მოსწავლეთა ჩაბმისათვის „წიგნის კითხვის“ღონისძიებებისათვის **2015 წელს** გაიარა აჭარის განათლების ფონდის მიერ ორგანიზებული „კომპიუტერის შემსწავლელი კურსი 80 სთ. **2016 წელს** ბათუმში გაიარა ტრენინგი I - II მოდული და გადაეცა სერთიფიკატი „სკოლის ბიბლიოთეკართა პროფესიულ განვითარებაში“
5. **გთხოვთ დაურთოთ ბოლო 3 წლის სტატისტიკა: ა**) **სასკოლო ბიბლიოთეკით მოსწავლეთა სარგებლობის თაობაზე;** სკოლის ბიბლიოთეკაში ჩაბმულია 1000 მოსწავლე , 78 მასწავლებელი და ტექ.პერსონალი. **ბ)რომელი კლასის მოსწავლეები სარგებლობენ ძირითადად ბიბლიოთეკით;** 2019 - 2020 ს.წ. – 3კლ, 4კლ, 5კლ, 10კლ. 2020 – 2021 ს.წ. – 5კლ, 6კლ, 8კლ, 11კლ. 2021 – 2022 ს.წ. – 5კლ, 6კლ, 7კლ, 9კლ. **გ) მოთხოვნადია მხატვრული თუ თემატური ლიტერატურა ?** მოთხოვნადია ორივე ლიტერატურა, მაგრამ გამოვყოფდი - მხატვრულ ლიტერატურას **დ) ინფორმაცია წიგნადი ფონდის განახლება/ შევსების თაობაზე;** სისტემატურად მიმდინარეობს ფონდის პერიოდული და გეგმიური შევსება. გეგმა ატარებს საორიენტაციო ხასიათს. ითვალისწინებს: დაახლოებით რა რაოდენობის წიგნით შეიძლება შეივსოს ფონდი, რა და რა ენებზე, რა სახის გამოცემები სჭირდება ბიბლიოთეკას - წიგნები, ჟურნალები, კოპიუტერული რესურსები, სხვადასხვა აუდიო-ვიზუალური მასალა, გრაფიკული კარტოგრაფიული გამოცემები და ა. შ. გარდა ამისა, ითვალისწინებს კონტინგენტის შემადგენლობას, რაოდენობას, რომელ ენებს სწავლობენ სკოლაში, რა ითვლება სასწავლო პრიორიტეტად, როგორია მომხმარებელთა მოთხოვნები, მათი ინტერესები და ა. შ.
6. **რა სახით მონაწილეობენ სასკოლო ბიბლიოთეკები სწავლა-სწავლების პროცესში?** სკოლის ბიბლიოთეკის წიგნადი ფონდი თავისი სტრუქტურითა და შინაარსით შეესაბამება სკოლის სასწავლო მიზნებსა და ამოცანებს. ფონდის ძირითად ნაწილს შეადენს კლასგარეშე საკითხავი ლიტერატურა, სასწავლო-მეთოდური სახელმძღვანელოები, ცნობარები, პოპულარული დარგობრივი გამოცემები და ისეთი მასალები , რომლებიც გამოიყენება მოსწავლეთა და პედაგოგთა მიერ. საბავშვო ლიტერატურა ბიბლიოთეკაში ორგანიზებულია ასაკობრივი პრინციპით. იყენებს საბიბლიოთეკო მუშაობის ტრადიციულ და თანამედროვე ფორმებს, როგორიცაა: მკითხველთა კონფერენციები, ახალი წიგნების ანალიტიკური და თემატური მიმოხილვა, შეხვედრები ავტორებთან, ცნობილ პიროვნებებთან, ვიქტორინები, კონკურსები, ლიტერატურული დილა, მოგზაურობა წიგნით, წარჩინებულ მკითხველთა გამოვლენა და სხვ.
7. **რა ტიპის მხარდაჭერას უწევს სახელმწიფო (ადგილობრივი/ცენტრალური ხელისუფლება) სასკოლო ბიბლიოთეკებს?** სახელმწიფო სკოლის ბიბლიოთეკას უზრუნველყოფს სახელმძღვანელოებით,ძირითადი საგანმანათლებლო პროგრამის განხორციელებით, საგანმანათლებლო, მეთოდოლოგიური და საინფორმაციო მხარდაჭერით.

**8.თქვენი აზრით, რა ტიპის მხარდაჭერაა საჭირო სახელმწიფოს მხრიდან სასკოლო ბიბლიოთეკებში არსებული ხარვეზების აღმოსაფხვრელად?** სახელმწიფოს მხრიდან სასკოლო ბიბლიოთეკებში არსებულიხარვეზების აღმოსაფხვრელად საჭიროა შემდეგი ტიპის მხარდაჭერა: **1.**ქობულეთის რაიონის სასკოლო ბიბლიოთეკებისთვის პორტალის შექმნა, სადაც ბიბლიოთეკარებს შეგვეძლება მივიღოთ საექსპერტო რჩევები, გავეცნოთ რაიონის სასკოლო ბიბლიოთეკების საქმიანობას, მარეგულირებელ დოკუმენტებს, გავიზიაროთ ბიბლიოთეკების საუკეთესო გამოცდილება, გავეცნოთ ბიბლიოთეკის ინოვაციურ მეთოდებს**; 2.**სასკოლო ბიბლიოთეკათა პრობლემებზე, საჭიროებებზე დაუყოვნებლივი განხილვები სემინარებზე რეგიონული მეთოდოლოგების მონაწილეობით; **3.**სკოლის ბიბლიოთეკარის ანაზღაურების გაზრდა; 4.ბიბლიოთეკარების წახალისებაზე ზრუნვა.

**9.რა სახის ახალი სტანდარტების დანერგვას მიიჩნევთ საჭიროდ სასკოლო ბიბლიოთეკებთან მიმართებაში?** ბიბლიოთეკისთვის კომფორტული საგანმანათლებლო გარემოს შესაქმნელად საჭიროაახალი ახალი სტანდარტების დანერგვა თანამედროვე ბიბლიოთეკის შექმნისკენ. ფაქტი ბევრს მეტყველებს: მომხმარებლებისთვის მიწოდებული საბიბლიოთეკო სერვისები იგივე დარჩა, არ არის განახლებული და განვითარებული, ხოლო ბიბლიოთეკის მკითხველი შეიცვალა, ის თანამედროვეა. ახალი საინფორმაციო ტექნოლოგიების სწრაფმა განვითარებამ მოახდინა სასკოლო ბიბლიოთეკის მომხმარებლებისთვის საბიბლიოთეკო და საინფორმაციო სერვისების ხარისხის გაუმჯობესების პრობლემა, რომლის დონე დიდწილად განაპირობებს განათლების ახალი ხარისხის მიღწევას.

**10.როგორ გესახებათ სასკოლო ბიბლიოთეკების შემდგომი განვითარების პერსპექტივა?** მომავალი ეკუთვნის სკოლის ბიბლიოთეკას, რომელშიც ბიბლიოთეკარი დამოუკიდებლად უწევს კონსულტაციას ინტერნეტ რესურსების გამოყენებაზე, ამზადებს მასწავლებლებსა და სკოლის მოსწავლეებს ელექტრონულსახელმძღვანელოებთან და სხვა საინფორმაციო ინსტრუმენტებთან მუშაობაში; არ უგულებელყოფს საცნობარო და ბიბლიოგრაფიული აპარატის შენარჩუნებას, საინფორმაციო და ბიბლიოგრაფიულ მომსახურებას მასწავლებლებისთვის, მკითხველთა საინფორმაციო საჭიროებების შესწავლას, მკითხველთა კონსულტაციას წიგნების ძიებისას და არჩევისას.